b'\n_START_ARTICLE_\nSvetlana Ra\xc5\xbenatovi\xc4\x87\n_START_SECTION_\nBiografija\n_START_PARAGRAPH_\nRodila se je 14. junija leta 1973. Svoje otro\xc5\xa1tvo je pre\xc5\xbeivela v srbski vasici \xc5\xbditora\xc4\x91a. Bila je odli\xc4\x8den dijak, z enakim uspehom pa je kon\xc4\x8dala tudi srednjo veterinarsko \xc5\xa1olo. Prvi\xc4\x8d je stopila na oder s petimi leti, ko je prepevala na prireditvi Susreti sela. Z ve\xc4\x8djimi nastopi je za\xc4\x8dela s 14. leti. Svetlana je podpisala pogodbo s tedaj najve\xc4\x8djo zalo\xc5\xbebo v Jugoslaviji, PGP RTB in kmalu zatem na Ilid\xc5\xbei v Sarajevu, tedaj enem najve\xc4\x8djih festivalov narodne glasbe, s pesmijo Cvetak zanovetak osvojila nagrado za najbolj\xc5\xa1o debitantko. Od takrat je objavila 18 albumov in prodala ve\xc4\x8d deset milijonov albumov. Leta 1991 je prvi\xc4\x8d igrala tudi v filmu. Z Radom \xc5\xa0erbed\xc5\xbeijo je uprizorila zgodovinsko \xc2\xbbKo\xc5\xa1tano\xc2\xab. _NEWLINE_11. oktobra 1993 je spoznala \xc5\xbdeljka Ra\xc5\xbenatovi\xc4\x87a Arkana, dve leti kasneje pa sta se poro\xc4\x8dila. V zakonu sta se rodila dva otroka - Veljko in Anastasija. 15. januarja 2000 je postala vdova, ko je Arkan umrl v atentatu. _NEWLINE_Ceca je danes lastnica nogometnega kluba \xc2\xbbObili\xc4\x87\xc2\xab, glasbenega studia in zalo\xc5\xbebene hi\xc5\xa1e \xc2\xbbCecamusic\xc2\xab. Ima svojo linijo parfumov in ro\xc4\x8dnih ur. Za sabo ima 8 koncertnih turnej, od tega tri evropske in dve svetovni. Podrla je ve\xc4\x8d rekordov obiskanosti koncertov na Balkanu , v Evropi  in v Avstraliji. _NEWLINE_Pojavila se je na naslovnicah najbolj vplivnih evropskih in tudi svetovnih medijev (The New York Times, GQ magazine, La Repubblica, FHM magazine, La Figaro, Observer magazine, CKM magazine, Marie Claire,...). _NEWLINE_Dobitnica je \xc5\xa1tevilnih glasbenih nagrad, ne samo iz Srbije, temve\xc4\x8d tudi iz sosednjih dr\xc5\xbeav. _NEWLINE_V letih 2014 in 2015 je bila \xc4\x8dlanica \xc5\xbeirije glasbeno-tekmovalnega \xc5\xa1ova Pinkove zvezde. _NEWLINE_Pevka je prvega decembra 2015 promovirala drugo linijo parfumov, z naslovom Illusion.  _NEWLINE_Ceca je v letu 2016 postala za\xc5\xa1\xc4\x8ditni obraz kozmeti\xc4\x8dne linije Flormar.\n_START_SECTION_\nJavna podoba\n_START_PARAGRAPH_\nCeca je pogostokrat ozna\xc4\x8dena za najve\xc4\x8djo ali najbolj priljubljeno balkansko glasbeno zvezdo.   Leta 2009 jo je portal Folk-estrada razglasil za najbolj priljubljeno pevko na Hrva\xc5\xa1kem. Zaradi obto\xc5\xbeb, da se je pojavila v Vukovarju po njegovem padcu v vojni na Hrva\xc5\xa1kem (kar naj bi sicer bilo neresni\xc4\x8dno) in zaradi dejstva, da je bila \xc5\xbeena paravoja\xc5\xa1kega vojskovodje Arkana, katerega enote so delovale tudi na hrva\xc5\xa1kih tleh, pa ima tam tudi \xc5\xa1tevilne nasprotnike. Zaradi domnevne nerecipro\xc4\x8dnosti pri gostovanju pevcev se pevka nastopom na Hrva\xc5\xa1kem in v federativnemu delu Bosne in Hercegovine tudi javno odreka._NEWLINE_Ceca je pevka, ki na obmo\xc4\x8dju Balkana ima najve\xc4\x8dje \xc5\xa1tevilo sledilcev na dru\xc5\xbebenem omre\xc5\xbeju Facebook. Julija 2016 je na svoji uradni strani \xc5\xa1tela \xc4\x8dez milijon sledilcev.  Ceca je tudi na dru\xc5\xbebenem omre\xc5\xbeju Twitter najbolj priljubljena glasbenica na Balkanu. Avgusta 2016 je \xc5\xa1tela \xc4\x8dez 300.000 sledilcev.  _NEWLINE_Ceca je tudi na portalu Youtube najbolj priljubljena balkanska pevka. Julija 2016 je \xc5\xa1tela ve\xc4\x8d kot 450 tiso\xc4\x8d sledilcev in pol milijarde pregledov video posnetkov.  Televizijske oddaje, v katerih nastopa Ceca, so pogostokrat ozna\xc4\x8dene za najbolj spremljan program v Srbiji.  _NEWLINE_Ceca je bila ve\xc4\x8dkrat najbolj iskana oseba na spletu v Srbiji,  na Hrva\xc5\xa1kem   in v Sloveniji.  _NEWLINE_Na lestvicah najlep\xc5\xa1ih ali najbolj seksi glasbenic je pogostokrat zasedla prva mesta.   _NEWLINE_\xc4\x8ceprav je vse svoje studijske albume snemala izklju\xc4\x8dno v srbskem jeziku, je pevka znana po tem, da na svojih koncertih poje tudi makedonsko narodno pesem Zajdi, zajdi, v televizijske namene pa je posnela tudi pesem Bandido v \xc5\xa1panskem jeziku.\n_START_SECTION_\nKontroverznost in te\xc5\xbeave z zakonom\n_START_PARAGRAPH_\nLeta 2000 so se pojavile domneve o ponarejanju oporoke po mo\xc5\xbeu, znanem srbskem paravoja\xc5\xa1kem vojskovodji in kriminalcu \xc5\xbdeljku Ra\xc5\xbenatovi\xc4\x87u - Arkanu._NEWLINE_17. marca 2003 so Ceco srbske oblasti spravile za re\xc5\xa1etke, kjer je pre\xc5\xbeivela \xc5\xa1tiri mesece. Obto\xc5\xbeili so jo, da je sodelovala pri atentatu na premierja Zorana \xc4\x90in\xc4\x91i\xc4\x87a in da je povezana z zemunsko mafijo. Obto\xc5\xbebe so kmalu umaknili, a so sledile nove. Tokrat za nezakonito posedovanje oro\xc5\xbeja in utaje davkov pri preprodaji nogometa\xc5\xa1ev nogometnega kluba Obili\xc4\x87. Epilog se je zgodil spomladi leta 2011, ko je Ceca priznala krivdo , za kar je dobila leto dni hi\xc5\xa1nega pripora in denarno kazen v vi\xc5\xa1ini 1,5 milijona evrov. Hi\xc5\xa1ni pripor se ji je po osmih mesecih iztekel 22. februarja 2012. _NEWLINE_Ceci so leta 2005 prepovedali vstope v ZDA, Kanado in Avstralijo.    Mediji so v letu 2006 poro\xc4\x8dali, da so ji prepovedali tudi vstope na Kosovo, Hrva\xc5\xa1ko in v Bosno in Hercegovino.  Avstralija ji je leta 2010. ukinila prepoved vstopa.   Enako so leta 2011 storile tudi ZDA.  Ceca brez te\xc5\xbeav nastopa v Bosni in Hercegovini ter na Kosovem.    Ceca je v letu 2019 napovedala koncerte v Kanadi.  _NEWLINE_Leta 2007 je ena izmed pri\xc4\x8d na sojenju morilcem Zorana \xc4\x90in\xc4\x91i\xc4\x87a povedala, da je Ceca z Du\xc5\xa1anom Spasojevi\xc4\x87em in Miletom Lukovi\xc4\x87em na\xc4\x8drtovala ugrabitev \xc5\xbdeljka Mitrovi\xc4\x87a, lastnika televizije Pink.  Slednji jo je zaradi tega prepovedal na svoji televiziji, kamor se je vrnila \xc5\xa1ele leta 2009.  _NEWLINE_Novembra 2011 se je Ceci in njenemu zetu Predragu Ocokolji\xc4\x87u pri\xc4\x8delo sojenje zaradi domnevnega fizi\xc4\x8dnega in verbalnega napada na Aleksandra Olarevi\xc4\x87a, direktorja nogometnega kluba Mladi proleter. Gre za dogodke iz leta 2007. Ceca je bila 9. aprila 2014 spoznana za nedol\xc5\xbeno. _NEWLINE_Leta 2011 se je Ceci pri\xc4\x8delo sojenje zaradi domnevnega dolga v vi\xc5\xa1ini 100.000 \xe2\x82\xac, ki si ga je pevkin pokojni mo\xc5\xbe sposodil od poslovne\xc5\xbea Vojislava \xc4\x90urkovi\xc4\x87a.  Pevko so tudi v tej zadevi spoznali za nedol\xc5\xbeno. _NEWLINE_Leta 2013 se je kon\xc4\x8dalo Cecino sojenje s pevko Jeleno Karleu\xc5\xa1o. Ceca je leta 2010 to\xc5\xbeila Karleu\xc5\xa1o zaradi obrekovanja na spletu. Vi\xc5\xa1je beograjsko sodi\xc5\xa1\xc4\x8de je 27. septembra obsodilo Jeleno Karleu\xc5\xa1o na denarno kazen v vi\xc5\xa1ini 200 tiso\xc4\x8d dinarjev (in dodatnih 70 tiso\xc4\x8d dinarjev sodnih stro\xc5\xa1kov).  Karleu\xc5\xa1a se je na obsodbo prito\xc5\xbeila, a je bila februarja 2017 dokon\xc4\x8dno obsojena.  Ceca je maja 2017 ponovno to\xc5\xbeila pevko Jeleno Karleu\xc5\xa1o. Ta je za \xc4\x8dasopis Telegraf dejala, da je Ceca sodelovala pri umoru na njenega takratnega fanta in znanega kriminalca Zorana Davidovi\xc4\x87a.\n_START_SECTION_\nNovi album\n_START_PARAGRAPH_\nCeca za leto 2020 na\xc4\x8drtuje izdajo novega studijskega albuma. Pevka je s pripravami za\xc4\x8dela v letu 2017.  Marca 2019 je razkrila, da tudi na novih pesmih sodeluje z Marino Tucakovi\xc4\x87 in Damirjem Handanovi\xc4\x87em.  Avgusta 2019 je za banjalu\xc5\xa1ko ATV razkrila, da je zbrala pet pesmi.'